《诗四首》
宋代·宋高宗

入门无平田，石田穿细岭。
阴风生涧壑，古木翳浑井。
湛卢谁复见，秋水光耿耿。
铁花秀岩壁，杀气禁蛙黾。
幽幽生公堂，左右立顽矿。
当年或未信，异类服精猛。
胡为百岁后，仙鬼互驰骋。
窈然留清诗，读者为悲哽。
东轩有佳致，云水丽千顷。
熙熙览生物，春意颇凄冷。
我来属无事，暖日相与永。
喜鹊翻初旦，愁鸢蹲落景。
坐见渔樵还，新月溪上影。
悟彼良自咍，归田行可请。